section_heading: Viking FK
paragraph_text: Birkir se nogometom počeo baviti u ranom djetinjstvu, pa je tako igrao u juniorskoj momčadi svog mjesnog kluba. Obitelj mu se 1999. preselila u Norvešku, gdje je u ljeto 2005. zaigrao za Viking FK iz Stavangera. Svoj prvi seniorski pogodak, ujednio i prvi za Viking, zabio je 2006. godine na susretu protiv HamKama iz grada Hamara. Od tada je počeo redovito nastupati u prvoj postavi momčadi, koja je pomogla izbjeći pad u niži ligaški rang, a 2007. su pod vodstvom njemačkog trenera Uwea Röslera bili treći.